messages: Analüüsi uudislugu ning kirjuta sellele üks või kaks lauset kokkuvõtteks. Vasta üksnes eesti keeles!
  
  Tekst:
  
  Vastuolud on samad nagu olid kooseluseaduse enda puhul, aga jõuvahekorrad on mõnevõrra muutunud, toetajaid on vähemaks jäänud. Täna peetud kõnedes nentis Keskerakonna esindaja Toomas Vitsut, et ka seaduse rakendusaktid peaks kujundama ja esitama valitsus. Valitsuse seisukoha mittevõtmine selles küsimuses tähendab ju tegelikult seda, et üks palju emotsioone tekitanud küsimus püütakse ära lahendada opositsiooni kätega või õigem oleks vist öelda, et opositsiooni häältega. Vitsut ütles, et selles segaduses keskfraktsioon seaduseelnõu ei toeta, reformierakondlane Yoko Alender on omakorda eelnõu poolt. Kooseluseaduse argist rakendamist meie poolt siin menetletavaid rakendusakte ootab suur hulk vabaabielus elavaid paare nende seas väike hulk samasoolisi paare. Siiski on riigi kohus tagada kõikide inimeste õiguste võrdne kaitse. Ühiskond on tugevam, kui me teineteisele lubadusi anname, teineteist toetame. Kooseluseaduse rakendusaktid võimaldavad seda nüüd sooneutraalselt ka Eestis. Alenderit toetas sotsiaaldemokraat Mihkel raud. Kooseluseadus on ei midagi vähemat kui epohhi loov. Ta on suur ja julge samm avatud ja kõikidest oma kodanikest võrdselt lugupidava Eesti suunas. Kooseluseaduse ümber toimuv arutelu ongi tegelikult debatt õnnest ja õnne puudumisest. Kooseluseadust möödunud aastal vastu võttes andis riigikogu paljudele inimestele võimaluse õnnelik olla. Ma olen neid inimesi näinud, ma olen nendega rääkinud. Neil on seda seadust tõepoolest vaja. IRL-i esindaja Viktoria Ladõnskaja oli vastu ja ütles, et diskussiooni põhjustab hirm. Hirm puudutab seda, mis jääb selle seaduse ridade vahele ja see on samasooliste abielu olemus ja sellest tuleneb järgmine samm, samasooliste paaride võimalus lapsendada üks pool seda soovibki, kuid peidab selle ridade vahele ja teine pool aga just seda kardab ja üritab seda ridade vahelt välja lugeda. Vabaerakonna esindaja Jüri Adamsi seisukoht. Minu arvamus on see, et valdavalt seda teksti 49 leheküljelist ei ole vaja, esiteks selle eesmärgi saavutamiseks, mis kulutatakse, teiseks ma väidan, et teda valdavalt ei ole vaja üldse, sest osa tooks kaasa halbu tagajärgi suuremal määral, kui loodetavaid häid tagajärgi. Ja Martin Helme EKREst oli konkreetne. Eesti konservatiivne rahvaerakond ei toeta kooseluseaduse rakendamist, sest me ei toeta kooseluseadust. Meie arvates on tegemist äärmiselt halva poliitilise praktika produktiga ja erakordselt ebaõnnestunud õigusloomega. Seega teeme ettepaneku vastav eelnõu menetlusest välja hääletada. Toimuski hääletus, mõlemad pooled koondasid oma jõud, mõni saadik eelistas hääletamata jätta. Aga kui tulemus ekraanile ilmus, selgus, et häältega 42 41 vastu jääb eelnõu menetlusse. Väljaarvamisest jäi puudu üksnes kaks häält.
messages: user
messages: Riigikogus läbis napilt esimese lugemise kooseluseaduse rakendusaktide seaduseelnõu. Seda on vaja, et kooseluseadust ka igapäevastes praktilistes olukordades rakendama hakata.
messages: assistant